ທ່ານນາງ Clinton ຢ້ຽມຢາມເກົາຫຼີໃຕ້
ທ່ານນາງ Clinton ຢ້ຽມຢາມກຸງໂຊລ ເພື່ອປຶກສາຫາລື ກ່ຽວກັບ ໂຄງການນິວເຄລຍ ຂອງເກົາຫຼີເໜືອ
ລັດຖະມົນຕີການຕ່າງປະເທດສະຫະລັດ ທ່ານນາງ Hllary Clinton ໄດ້ເດີນທາງໄປເຖິງກຸງໂຊລໃນວັນເສົາມື້ນີ້ເພື່ອພົບ ປະກັບເຈົ້າໜ້າທີ່ອະວຸໂສ ຂອງເກົາຫຼີໃຕ້ ໃນການຊອກຫາ ຊ່ອງທາງນຳເອົາເກົາຫຼີເໜືອກັບຄືນເຂົ້າມາຮ່ວມການເຈລະ ຈາກ່ຽວກັບການປົດອາວຸດນິວເຄລຍ ໃນວັນເສົາມື້ນີ້ທ່ານນາງ Clinton ໄດ້ພົບປະກັບລັດຖະມົນ ຕີການຕ່າງປະເທດເກົາຫຼີໃຕ້ ທ່ານ Kim Sung-hwan ຕິດຕາມດ້ວຍການຮັບປະທານອາຫານເຊົ້າທີ່ເຮັດວຽກໄປ ພ້ອມໃນມື້ວັນອາທິດມື້ອື່ນ ຮ່ວມກັບປະທານາທິບໍດີ Lee Myungbak ກ່ອນຈະອອກເດີນທາງຕໍ່ໄປຍັງປະເທດຍີ່ປຸ່ນ ການເຈລະຈາ 6 ຝ່າຍກ່ຽວກັບການສ້າງອາວຸດນິວເຄລຍ ຂອງເກົາຫຼີເໜືອທີ່ປະກອບດ້ວຍສອງເກົາຫຼີ ສະຫະລັດ ຈີນ ຍີ່ປຸ່ນແລະຣັດເຊຍນັ້ນໄດ້ຢຸດຊະງັກລົງມາໄດ້ 2 ປີກວ່າ ແລ້ວ ສະຫະລັດແລະເກົາຫຼີໃຕ້ກ່າວວ່າ ການເຈລະຈາດັ່ງກ່າວ ບໍ່ສາມາດທີ່ຈະເປີດຄືນໃໝ່ໄດ້ຈົນ ກວ່າເກົາຫຼີເໜືອຈະສະແດງໃຫ້ເຫັນວ່າ ຕົນມີຄວາມຈິງໃຈ ທີ່ຈະໃຫ້ການເຄົາລົບຕໍ່ຄຳໝັ້ນ ສັນຍາທີ່ຕົນໄດ້ໃຫ້ໄວ້ໃນໄລຍະຜ່ານມາ ກ່ຽວກັບການທັບມ້າງ ໂຄງການສ້າງອາວຸດນິວ ເຄລຍນັ້ນ